Yî-ho̍k-yen he Kô-tén Kau-yuk thí-chṳ hâ ke yit-chak Ho̍k-yen, kho-chhàng ôn-phài chú-yeu he phì-yông lâu Yî-ho̍k siông-kôan chôn-mùn ngìn-chhòi lâu ngiên-kiu ngìn-yèn vi muk-tit. Yî-ho̍k-yen ke khô-hì lâu ngiên-kiu-só cho-tet fûn-vi Lìm-chhòng Yî-ho̍k lâu Kî-chhú yî-ho̍k. Lìm-chhòng Yî-ho̍k phu-fun pâu-koat Yî-ho̍k-hì、Chûng-yî-ho̍k-hì、Ngà-yî-ho̍k-hì、Yo̍k-yî-ho̍k-hì、Fu-lî-hì、Yî-kiám-hì、Vu̍t-lî Chhṳ-liàu-ho̍k-hì、Chṳt-nèn Chhṳ-liàu-ho̍k-hì khi̍p Fû-khip Chhṳ-liàu-ho̍k-hì tén, yî phì-yông Yî-sên、Yo̍k-sṳ̂、Fu-sṳ、Yî-kiám-sṳ、Vu̍t-lî Chhṳ-liàu-sṳ、Chṳt-nèn Chhṳ-liàu-sṳ lâu Fû-khip Chhṳ-liàu-sṳ tén chhṳ̍t-chiap lâu vì-fu ngìn-lui sâng-miang ôn-chhiòn yû-kôan chṳt-ngia̍p ke ngìn-chhòi.